มีพสพกับแฟนวันที่28ก.พ.ค่ะ ปกติประจำเดือนจะมาวันที่6 แต่เลทไป วันที่14มีนาคมเลยตรวจดูก็ขึ้น1ขีด เลยเริ่มทานยาคุมกำเนิด21เม็ดค่ะ ตรวจอีกทีวันที่21ก็ขึ้น1ขีด เลยรออีกอาทิตย์แล้วตรวจก็ขึ้น1ขีดค่ะ ตอนนี้ยาคุมหมดแผงแล้ว แต่ประจำเดือนยังไม่มา เสี่ยงตั้งครรภ์อยู่มั้ยคะ ตอนมีพสพ.ใส่ถุงแล้วก็หลั่งนอกค่ะ
สวัสดีค่ะ หากประจำเดือนได้เริ่มมาในวันที่ 14 มี.ค. แล้วได้เริ่มทานยาคุมกำเนิดในวันแรก หรือไม่เกิน 5 วัน นับจากวันแรกที่มีประจำเดือนมา ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันทีค่ะ โดยหากทานยาคุมได้อย่างถูกต้อง ก็จะช่วยป้องกันการตั้งครรภ์ได้มากกว่า 99%เมื่อทานยาคุมจนครบ 21 เม็ดแล้ว ให้รอไปประมาณ 2-4 วัน ก็จะมีประจำเดือนมาค่ะ หากยังไม่มา ควรรอจนครบ 7 วันก่อน หากประจำเดือนยังไม่มา ก็ควรตรวจหาการตั้งครรภ์ซ้ำดูอีกครั้งค่ะ หากตรวจไม่พบ ก็แสดงว่าไม่ได้มีการตั้งครรภ์เกิดขึ้น แต่อาจเกิดจากผลของยาคุม ที่ทำให้ไม่มีประจำเดือนมาก็ได้ โดยเฉพาะยาคุมชนิดที่มีฮอร์โมนต่ำ ดังนั้น เมื่อเว้นระยะครบ 7 วัน และตรวจไม่พบการตั้งครรภ์ ก็สามารถเริ่มทานยาคุมแผงใหม่ต่อไปได้เลย